Blouligraad teen lastige muskiete
JY LEES NOU Blouligraad teen lastige muskiete
Die Skoert Muskiet is 'n insekbekampingstoestel van die verspreiders van die gewilde Skoert Vlieg-toestel. Die Skoert Muskiet-toestel van vyf volt het nie net 'n moderne ontwerp nie, maar is ook veeldoelig met 'n blou- en geelligfunksie.
Wanneer die blouligfunksie geaktiveer is, lok die toestel muskiete, motte en ander naginsekte en skok hulle dood. Die swart filter om die skoktoestel voorkom dat die eenheid reuse-motte en -insekte vang.
Die blou liggie is 'n ideale naglampie in 'n kind se kamer danksy die sagte blou lig, en die kind kan rustig slaap sonder om deur muskiete gepla te word.
Die toestel kan ook met die oorskakeling na die geelligfunksie as 'n liggie gebruik word. Danksy die handvatsel is dit nuttig tydens kragonderbrekings of by 'n kampeerterrein. Die toestel is ideaal vir gebruik by 'n buitebraai.
Die toestel is herlaaibaar en kan vir 12 uur werk sonder eksterne kragvoorsiening.
Dit is maklik om die toestel skoon te maak en dit is veilig om rondom kinders te gebruik.
PRYS: Skoert Muskiet, R399; Skoert Vlieg, R299. (Albei is herlaaibaar.)
NAVRAE: Me. Elizabeth Lategan, web: www.skoertvlieg.co.za; e-pos: elizabeth@skoertvlieg.co.za; 083 557 3272